มันนี่ทูเดย์
สินเชื่อบ้านดอก 3.33%
6 ก.ค. 2559

สินเชื่อบ้านดอก 3.33%
น.ส.อรอนงค์ อุดมก้านตรง ผู้ช่วยกรรมการผู้จัดการใหญ่ ผลิตภัณฑ์สินเชื่อรายย่อย สายธุรกิจรายย่อย ธนาคาร ซีไอเอ็มบี ไทย เปิดเผยว่า ธนาคารออกโปรโมชั่นใหม่ “สินเชื่อบ้าน Home Loan 4U” บ้านแบบไหนก็กู้ได้ ดอกเบี้ยเฉลี่ย 3 ปีแรก เริ่มต้น 3.33% ฟรีค่าประเมินราคาหลักทรัพย์ สูงสุด 3,210 บาท และฟรีค่าจดจำนอง สูงสุด 1 แสนบาท สำหรับ 100 ท่านแรกที่เบิกใช้เงิน ผู้สนใจสามารถขอสินเชื่อได้ตั้งแต่วันนี้-30 ก.ย. 2559
คู่มือกฎหมายเอสเอ็มอี
น.ส.รื่นวดี สุวรรณมงคล อธิบดีกรมบังคับคดี เปิดเผยว่า กรมบังคับคดีลงนามบันทึกข้อตกลงความร่วมมือ “การส่งเสริมและสนับสนุนศักยภาพของวิสาหกิจขนาดกลางและขนาดย่อม” กับ สสว. โดยจะจัดทำคู่มือกฎหมายสำหรับวิสาหกิจขนาดกลางและขนาดย่อม 10 เรื่อง ผู้สนใจสามารถดาวน์โหลดเนื้อหาได้ทาง www.led.go.th หรือสอบถาม 1111 กด 79